Z A P I S N I K

17. sjednice Vijeća Mjesnog odbora Gračani, održane u 
četvrtak, 20. listopada 2022. 
u objektu MO Gračani, Isce 15, sa početkom u 18:00 sa

NAZOČNI ČLANOVI VIJEĆA ;
Mirjana Štengl, Mladen Sabljić, Zdenka Novak, Luka Perić, Mirna Varga, Tomislav Čegelj, Ines Udodovsky


Predsjednica konstatira da imamo dovoljan broj članova za donošenje pravovaljanih odluka.


DNEVNI RED:

1. Usvajanje Zapisnika 16. sjednice VMO Gračani
2. Prijedlog plana malih komunalnih akcija Mjesnog odbora Gračani za 2023.
[bookmark: _heading=h.gjdgxs]3. Zahtjev i peticija građana – stanovnika Đurkovog puta
4. Zahtjev za korištenje prostora – Damir Mikoč
5. Tekuća problematika
6. Pitanja, prijedlozi i obavijesti


Ad 1 Usvajanje zapisnika 16. sjednice VMO Gračani
Zapisnik je jednoglasno usvojen.


Ad 2 Prijedlog plana malih komunalnih akcija MO Gračani za 2023. godinu
1. Prijedlog i zaključak MO da se kod pizzerie Factory ( Grabeščak – Isce ) oboji zebra crvenom bojom zbog bolje preglednosti, ili novo prometno rješenje nadležnih službi za to raskršće. 
2. Zaključak MO je da se poprave svijetleći mjerači brzine na uzbrdici prije dječjeg vrtića, te na ulici Gračani u blizini škole. Znakovi za mjerenje brzine nalaze se na suprotnim stranama ulice, dakle pokrivaju promet iz oba smjera. Također tražimo iscrtavanje ceste koje bi upozorilo na ograničenje brzine. 
3. [bookmark: _GoBack]Za izlaz sa ulice Zvečaj na Gračansku cestu MO je zaključio da treba nadležna gradska služba iznaći rješenje da se osigura siguran prijelaz djece prema školi, jer postojeća zebra je na krivom mjestu.
4. MO je zaključio da se na svim dječjim parkovima trebaju postaviti službene table kojima se naznačuje da se park koristi na vlastitu odgovornost i da moraju biti napisani svi podaci koje grad propisuje za korištenje dječjih igrališta.
5. Zaključak MO je da se pregledaju, poprave i osposobe sve svjetiljke u Tunelu s posebnim naglaskom da na kraju sjevernog dijela Tunela jedne svjetiljke uopće nema i visi žica za tu zadnju svjetiljku.
6. Zaključak je MO da se postave na ulazu u dječje parkove znak zabrane ulaska pasa i da se postave kod tih istih znakova kante za pseći otpad.
7. Zaključak je MO da se uz ogradu MO ucrta jedno parkirališno mjesto za MO, a do njega jedno parkirališno mjesto za invalide.
8. Zaključak MO je da se popravi prometno ogledalo, tj. postavi novo kod autobusnog stajališta Jelenčica, koje je služilo stanovnicima Medveščine radi lakšeg izlaska.. (Slika 1)
9. MO zaključuje da je potrebno veće prometno ogledalo u ulici Kvintička kod broja 29 na zavoju. Naime prometno ogledalo postoji ali je premalo te bi trebalo postaviti veće jer ta točka predstavlja jedno od opasnijih prometnica u našem MO (slika 2)
10. MO je zaključio te traži da se šahtovi uzduž ulice Kvintička poprave jer su ulegli tijekom vremena.
11. MO traži da se izvrši revizija broja uspornika na prostoru našeg MO radi poboljšanja kvalitete života stanovnika.


Ad 3 Zahtjev i peticija građana – stanovnika Đurkovog puta
Predsjednica čita zahtjev koji se sastoji od;

3.1 Pokretanje postupka zamjene postojećeg prometnog ogledala koje služi za izlaz građana iz ulice Gračanski Mihaljevac. Postojeće je dotrajalo te se ništa ne vidi preko njega, također bi bilo dobro postaviti još jedno koje bi služilo za izlaz iz Đurkovog puta, jer iz smjera grada vozila često produže do semafora zato što se ne vidi linija na cesti. Time bi se zadovoljile potrebe građana Đurkovog puta.  Iako se tamo nalazi semafor, zbog drveća u dvorištu kuće na raskrižju Gračanske ceste  i Đurkovog puta taj izlaz i ulaz se čini nepregledan i opasan.

Zaključak , Predsjednica MO će kontaktirati kom. redara da vlasnik kuće uredi svoje dvorište i poreže drveće kako bi se nesmetano ulazilo i izlazilo iz Đurkovog puta na Gračansku cestu i obrnuto, te se traži postavljanje još jednog ogledala bez obzira na semafor koje bi pomoglo izlazu iz Đurkovog puta. 

3.2 U peticiji stanovnika traži se postavljanje znaka ograničenja max tereta na 5 T kamionima koji prolaze zbog građevinskih radova na vrhu Đurkovog puta.
Zaključak ; MO jednoglasno prihvaća taj prijedlog.

3.3 U peticiji se traži da se urede čelične rešetke kod kućnog br. 7 iako je ekipa iz Hrv. Cesta bila, obećala da će sanirati, ali do danas posao nije napravljen.
Zaključak MO je da se o tom ponovno napiše dopis Hrv. Cestama i da se taj problem riješi do kraja 10 . mj.

3.4 U peticiji se traži postavljanje ležećeg uspornika na polovici Đurkovog puta kako bi se nesavjesni vozači upozorili da ne mogu voziti brzinama od 80 km/h.
Zaključak je MO jednoglasno da je prijedlog opravdan.


Ad 4 Zahtjev za korištenje prostora Damir Mikoč
Zaključak ; odobrava se zahtjev gosp. Mikoča za povremeno korištenje prostora Mjesne samouprave, sportske dvorane pon i čet od 9.00 – 11.00 sati.






Ad 5 Tekuća problematika
5.1 Nogostup i biciklistička staza na južnoj strani ulice Gračec i Grabeščak. 
Predsjednica je pročitala zahtjev i nakon rasprave MO je zaključio da je zahtjev opravdan i jednoglasno usvojen, no napominje da će se ovaj problem riješiti u kontekstu šireg zahvata uz saniranje nadvožnjaka i regulacije prometa ispod nadvožnjaka pa će se dio mostića iznad potoka Pustodol proširiti i sveobuhvatni projekt bi trebao zadovoljiti potrebe stanovnika kako
se ne bi sav promet odvijao na kolniku. Taj problem riješit će se planom komunalnih aktivnosti predviđenih u ’23. godini. MO je mišljenja da se nadvožnjak ne bi smio devastirati i rušiti jer se radi o kulturnom identitetu Gračana, pa svako novo rješenje MO traži da se konzultira sa građanima i sa MO, zbog mogućih prosvjeda građana. 

5.2 Izvještaj o Medveščini 
Predsjednica obavještava MO da su zaključci sa MO prezentirani sa dokazima skupljenima u zadnjih 5 mjeseci o tom problemu bili na sjednici VGČ 29. 9. nakon čega je donesen jednoglasno zaključak VGČ da se ; 

· izvrše prijave državnom inspektoratu i to u području rada i zaštite na radu, građenja, provedbe stručnog nadzora građenja, održavanja i uporabe građevina te zaštiti okoliša, održivog gospodarenja otpadom, zaštitom zraka i prirode.

· Izvršiti prijavu komunalnom redarstvu grada Zagreba zbog povrede odluke o komunalnom redu

· Prijave se moraju odnositi na investitora ( tvrtka 5-KA d.o.o ) i korisnike građevnih čestica prema podacima iz posjedovnih listova.

Zaključak je predsjednice da je MO što se tiče njegove nadležnosti ovaj problem priveo kraju i čeka se postupanje nadležnih tijela da taj problem riješe. 


5.3 Sve akcije i zahtjevi od početka saziva ovog MO
· Rješavanje problema šahtova na Gračanskoj cesti
· Košnja i uređivanje zelenih površina ( pruga, Tunel…)
· Čišćenje korita potoka
· Čišćenje odvodnih kanala
· Prilagođavanje brzine vožnje tramvaja
· Nadzor prometne policije ( Meridijan, rotor )
· Mihaljevac – uređenje kompletnog stajališta
· Dom zdravlja u Gračanima
· Kanalizacija u ulici Zvečaj
· Reciklažno dvorište
· Dječje igralište Tunel ( tabla s upozorenjem )
· Rasvjeta kroz Tunel i iza Tunela, uređenje puta kroz Tunel, put do stare žičare devastiran i nikad vraćen u prvobitno stanje, u mraku, makadam
· Radne skupine za određena područja ( kultura, sport )
· Tabla kod škole za obavijesti ( oglasna ploča )
· 8. mj. traženo prometno rješenje na raskrižju Gračani – Lonjščina
· Problem nogostupa Gračanska cesta, Gračec, Grabeščak, širenje mosta ?
· Drveće oko zgrade MO
· Lokacije za koševe za pseći izmet
· Željezni “ Francek „ na Iscu
· Projektna dokumentacija za asfaltiranje Grabeščaka
· Izrada prometnog rješenje za raskrižje Markuševačke ceste i Črne Vode
· Uspornici Markuševačka cesta 33-37 
· Ormarić na raskrižju Grabeščaka i Isca
· Sandučić za poštu na zgradi MO
· Postupak prilikom uočavanja opasnosti za ljude (ograditi itd…)
· Prometno ogledalo na izlazu Bešići na Bliznec
· Prometno rješenje na ulici Grabeščak – Isce
· Ograda na košarkaškom igralištu na Iscu sa vratima
· Rotor Bliznec 
· Kvintička ulica - razmještaj stupova rasvjete na nogostupu
· Gračansko Dolje jednosmjerna ulica
· Znakovi upozorenja za divljač
· Izvješće s koordinacije za Podsljeme, prioritet kanalizacija i odvodnja
· Hortikulturalno uređenje oko dječjeg vrtića Vjeverica te popravak i zamjena sprava
·  Druga faza igralište Tunel
· Vila Rebar i Adolfovac
· Što je sa zahtjevom da se financije mogu koristiti za donaciju i pomoć lokalnim akcijama te za udruge, prijedlog izmjene pravilnika o financiranju
· 10.2.’22. u GČ, MO i VIO nema Zvečaja pod lokacijama za provedbu akcija vodoopskrbe i odvodnje
· Prometno rješenje za ulaz u ulicu Gračanski ribnjak
· Kvintička uspornik i pješački kod broja 55
· Službene table na dječje igrališta
· Zamjena ogledala na izlazu Đurkov put – Gračanska ( ispraviti podatke u zapisniku 12. sjednice, prezime je krivo )
· Zebra kod žičare – caffe Petica, prometno rješenje
· Izlaz iz Jazbine na Markuševačku
· Asfalt na ogranke Gračanskog Dolja
· Voda i odvodnja Gračanska cesta, Okrugljak, Zvečaj, Gračansko Dolje s odvojcima
· Zahtjev gđe Ištok – asfalt i kanalizacija Šušnjevec do 71 b
· Zalaganje da se ukine noćna linija 33 te umjesto nje autobusna linija do Markuševca
· Uspornik kod pješačkog kod Konzuma
· Parking unutar vrtića Vjeverica te ograda prema vozilima
· Prometno rješenje križanja Zvečaja i Gračanske
· Održavanje prometnih znakova 

Zaključak je da će se sva pitanja proslijediti mjesnoj samoupravi, te se traži  da se odgovori na pitanja kojoj službi je pojedini problem proslijeđen, kada, i da li imamo odgovor, a na neka će i predsjednica MO dati odgovore na sljedećoj sjednici.


[bookmark: _heading=h.30j0zll]Ad 6 Pitanja, prijedlozi i obavijesti
Predsjednica obavještava da 31. 10. MO polaže vijenac i svijeću na spomenik palim braniteljima u Domovinskom ratu. Pozivaju se vijećnici da budu nazočni polaganju vijenca.

Vijećnik Čegelj podsjeća da smo na MO imali raspravu o sredstvima kojima bi mogao raspolagati MO za potrebe donacija i organizacija događanja na području MO ( sportske manifestacije, organiziranje maškara i sličnih priredbi… )
Zaključak MO, prijedlog je jednoglasno usvojen.


Sjednica završena u 20:30 sati

Klasa: 024-08/22-003/2039
Urbroj: 251-13-11-2/003-22-2
U Zagrebu, 20. listopada 2022.



Zapisničarka:                                                                  Predsjednica MO Gračani:
Ines Udodovsky                                                              Mirjana Štengl

























